યુદ્ધોએ કેટલો વિનાશ વેર્યો છે તેનું પરિણામ આપણે જોઇ ચૂક્યા છીએ, પરંતુ પોતાના ધર્મની માન્યતાઓ બીજા લોકો પર લાદવા કેટલાં પ્રલોભનો આપ્યાં, કેટલો પક્ષપાત અને કેટલો અન્યાય કરવામાં આવ્યો છે તેનું પરોક્ષ સર્વેક્ષણ કરવું શક્ય હોય તો ખાતરી થશે કે ધાર્મિક આક્રમણો પણ ઓછાં દુઃખદાયી નથી. આગળ પણ જો આમ જ થતું રહે તો વિવાદ, વિનાશ અને વિષાદ વધતો જ રહેશે. તેથી સંપ્રદાયવાદ છોડીને અનેકતામાં એકતાની દીર્ઘદૃષ્ટિ અપનાવવી જ પડશે. સર્વધર્મ પ્રત્યે સમભાવ અને સહિષ્ણુતાની કામચલાઉ નીતિ ઠીક છે, પરંતુ છેવટે તો વિશ્વ માનવનો એક જ માનવ ધર્મ હશે.